બળાત્કારના કેસોની તપાસ ફક્ત બે માસમાં કરી ફાસ્ટટ્રેક કોર્ટમાં તેની સુનાવણી કરવાની જોગવાઈ કરાઈ છે. આ માટે ક્રિમિનલ લો (એમેન્ડમેન્ટ) ઓર્ડિનન્સ 2018માં આઇપીસી, સીઆરપીસી, એવિડન્સ એકટ, પ્રોટક્શન ઓફ ચિલ્ડ્રન્સ ફ્રોમ સેક્સ્યુઅલ ઓફેન્સીસ (પોક્સો) એક્ટમાં બળાત્કારના ગુના માટે ફાંસીની સજાની જોગવાઈ ઉમેરવા માટે સુધારા કરાશે. 16 વર્ષથી ઓછી વયની કિશોરીઓ પર બળાત્કાર કેસમાં આગોતરા જામીન અપાશે નહિ. બળાત્કારના કેસમાં પોલીસ સ્ટેશનો અને હોસ્પિટલોમાં મદદરૂપ ફોરેન્સિક કિટ આપવામાં આવશે.